Basil van Rooyen je upokojeni južnoafriški dirkač Formule 1. Debitiral je v sezoni 1968 na domači in prvi dirki sezone za Veliko nagrado Južne Afrike, ko je z dirkalnikom Cooper T79 odstopil v dvaindvajsetem krogu zaradi odpovedi motorja. Drugi in zadnjič je nastopil v Formuli 1 na domači dirki za Veliko nagrado Južne Afrike v naslednji sezoni 1969, ko je z dirkalnikom McLaren M7A ponovno odstopil, tokrat v dvanajstem krogu zaradi odpovedi zavornega sistema.